ג'סמין פאוליני

ג'סמין פאוליני (באיטלקית: Jasmine Paolini; נולדה ב-4 בינואר 1996) היא שחקנית טניס מקצוענית מאיטליה. נכון למאי 2025 מדורגת במקום הרביעי בעולם בדירוג ה-WTA, דירוג השיא שלה.

הישג השיא שלה הוא הגעה פעמיים למשחק גמר טורניר גראנד סלאם, באליפות צרפת (2024) ובאליפות וימבלדון (2024).

 ביוגרפיה 
פאוליני נולדה בקסטלנואובו די גארפאניינה וגדלה בין קרארה לפורטה דיי מארמי, בטוסקנה. אביה, אוגו, הוא איטלקי ואמה, ג'קלין, היא ממוצא פולני וגנאי, במקור מלודז'. סבתה מצד אמה, המתגוררת בלודז', היא פולנייה וסבה מצד אמה, המתגורר בקופנהגן, הוא גנאי. אחיה, ויליאם, אף הוא טניסאי. היא משחקת טניס מגיל 5 והתאמנה במועדון הטניס בבני די לוקה. בגיל 15 עברה להתאמן בטירניה.

2024
באליפות אוסטרליה הפתוחה שנערכה בינואר 2024 היא הפסידה בסיבוב הרביעי לאנה קלינסקאיה מרוסיה בשתי מערכות (4–6, 2–6).

באליפות דובאי בטניס שנערכה בפברואר היא זכתה בתואר לאחר ניצחון במשחק הגמר על אנה קלינסקאיה ב-3 מערכות (4–6, 7–5, 7–5). בסיבוב השלישי היא ניצחה את מריה סקארי מייוון (דורגה 8 בטורניר) בשתי מערכות (6–4, 6–2).
גמר ראשון בטורניר גראנד סלאם
באליפות צרפת שנערכה ביוני 2024 היא הגיעה לראשונה בקריירה שלה למשחק גמר בטורניר גראנד סלאם שבו הפסידה במשחק הגמר לאיגה שוויונטק מפולין (1 בעולם) בשתי מערכות (2–6, 1–6). בסיבוב השלישי היא ניצחה את ביאנקה אנדרסקו מקנדה ב-3 מערכות (6–1, 3–6, 6–0), בסיבוב הרביעי היא ניצחה את אלינה אוונסיאן מרוסיה ב-3 מערכות (4–6, 6–0, 6–1), בשלב רבע הגמר היא ניצחה את ילנה ריבאקינה מקזחסטן (4 בעולם) ב-3 מערכות (6–2, 4–6, 6–4) ובשלב חצי הגמר היא ניצחה את מירה אנדרייבה מרוסיה בשתי מערכות (6–3, 6–1). נוסף לכך, היא הגיעה למשחק הגמר בטורניר לזוגות נשים ביחד עם שרה אראני מאיטליה שבו הפסידה לקוקו גוף מארצות הברית וקטרינה סיניאקובה מצ'כיה בשתי מערכות (6–7(5–7), 3–6).
גמר וימבלדון
באליפות וימבלדון 2024 פאוליני שוב הגיעה למשחק הגמר, שבו הפסידה במשחק הגמר לברבורה קרייצ'יקובה מצ'כיה (31 בעולם) ב-3 מערכות (2–6, 6–2, 4–6). בסיבוב הרביעי היא ניצחה את מדיסון קיז מארצות הברית (14 בעולם) ב-3 מערכות (6–3, 6–7(6–8), 5–5, קיז פרשה), בשלב רבע הגמר היא ניצחה את אמה נבארו מארצות הברית (19 בעולם) בשתי מערכות (6–2, 6–1) ובשלב חצי הגמר היא ניצחה את דונה וקיץ' מקרואטיה ב-3 מערכות (2–6, 6–4, 7–6(10–8)). בשלב הגמר הפסידה לברבורה קרייצ'יקובה ב-3 מערכות (6-2, 2-6, 6-4).

אולימפיאדת פריז

בבאולימפיאדת פריז זכתה פאוליני במדליית הזהב במסגרת טורניר זוגות הנשים ביחד עם שרה אראני לאחר ניצחון בשלוש מערכות על מירה אנדרייבה ודיאנה שניידר מספורטאים אינדיבידואלים ניטרליים.

 2025 
באליפות קטר בדוחה, שנערכה בפברואר 2025, זכתה פאוליני יחד עם שרה אראני בתואר הזוגות, תואר שביעי בו זכו יחד, ותואר מאסטרס שלישי שלהן.

בשבוע לאחר מכן, באליפות דובאי 2025, שבה זכתה שנה קודם, הפסידה בסיבוב השלישי לסופיה קנין. היא נפצעה במשחק זה בקרסול, ולא יכלה לשחק בטורניר הזוגות עם שרה אראני.

באליפות מיאמי הפתוחה, במרץ 2025, הגיעה פאוליני עד לחצי הגמר, לאחר שניצחה בין השאר את אונס ג'אבר ואת נאומי אוסקה. בחצי הגמר הפסידה לארינה סבלנקה, המדורגת מספר אחת.

באליפות שטוטגרט הפתוחה לנשים, שנערכה באפריל 2025, שוב הגיעה פאוליני עד לשלב חצי הגמר, לאחר שגברה ברבע הגמר של התחרות על קוקו גוף. בחצי הגמר שוב הפסידה לארינה סבלנקה.

באליפות איטליה הפתוחה, שנערכה ברומא בחודש מאי 2025 ברומא, זכתה פאוליני להישג גדול, לאחר שקודם לכן היא מעולם לא עברה את הסיבוב השני בתחרות היחידות בטורניר זה. היא גברה בין השאר על אונס ג'בור בסיבוב השלישי, ועל ילנה אוסטפנקו בסיבוב הרביעי. ברבע הגמר ניצחה פאוליני את דיאנה שניידר הרוסיה בשלוש מערכות, לאחר שהפסידה לה במערכה הראשונה. בחצי הגמר גברה פאוליני על פייתון סטרנס האמריקאית, בשתי מערכות (7-5, 6-1), לאחר שכבר הייתה בפיגור 1-4. בגמר הטורניר גברה פאוליני על קוקו גוף בשתי מערכות (6-4, 6-2), וזכתה בתואר ה-WTA השלישי שלה, ותואר המאסטרס השני.

באותה אליפות, זכתה ג'סמין פאוליני גם בתואר הזוגות, יחד עם שרה אראני, לאחר שגברו בגמר על ורוניקה קודרמטובה הרוסיה ושותפתה אליס מרטנס הבלגית. השתיים הגנו בכך על התואר בו זכו גם בשנה הקודמת. פאוליני הייתה האישה האיטלקייה השנייה שזוכה הן בתואר היחידות והן בתואר הזוגות, לאחר רפאלה רג'י שעשתה זאת 30 שנה קודם, בשנת 1985. כמו כן הייתה האישה הראשונה לזכות בתואר הכפול מאז שמוניקה סלש עשתה זאת בשנת 1990.

באליפות צרפת הפתוחה, הרולאן גרוס, שנערכה מסוף מאי עד יוני 2025, פאוליני זכתה בתואר הזוגות יחד עם הפרטנרית הקבועה שלה, שרה אראני. פאוליני ואראני גברו בגמר על אנה דאנילינה הקזאחית ועל אלכסנדרה קרוניק הסרבית. בכך זכתה פאוליני בתואר הסלאם (Major) הראשון שלה, לאחר שני גמרי סלאם בטורניר היחידות, אליהם הגיעה בשנת 2024, ברולאן גארוס ובוימבלדון.

קישורים חיצוניים

 הערות שוליים 

קטגוריה:טניסאיות איטלקיות
קטגוריה:אלופות אולימפיות מאיטליה
קטגוריה:אלופות אולימפיות: טניס
קטגוריה:טניסאיות באולימפיאדת פריז (2024)
קטגוריה:ילידות 1996
קטגוריה:איטלקים שנולדו ב-1996